OpenLLM-France/wikimedia huggingface dataset:
# Mas d'en Baltre

Mas d'en Baltre és una masia del municipi de Cadaqués (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situat al sud del nucli urbà de la població, per la pista de terra que condueix des de la cala des Llaner Gros de Cadaqués fins a la cala Jòncols de Roses, seguint el mateix itinerari que el GR-92. Situat poc abans del trencall que porta al puig de sa Planassa.
Es tracta d'un mas format per diverses construccions aïllades i edificat damunt la roca geològica de la zona. L'edifici principal és de planta rectangular distribuïda en tres pisos d'alçada, amb la coberta a dues vessants sobre els murs més llargs. Presenta un ràfec de dents de serra i, per sota, resseguint tot el carener, una línia de pintura d'un color blau, representatiu de la població de Cadaqués. La façana principal, orientada al sud, presenta un cos de planta rectangular adossat d'una sola planta, el qual presenta una terrassa al nivell del primer pis, on es localitza la porta d'accés a l'interior. Aquesta terrassa es troba coberta amb un embigat de fusta sustentat per tres pilastres de planta quadrada, amb els capitells motllurats. Al costat oest de l'edifici principal hi ha una altra terrassa enllosada, amb el mateix sistema de coberta que l'anterior. Totes les obertures són rectangulars, de mida no gaire gran, i presenten ampits i llindes monolítiques formades per una prima llosa de pissarra. La façana oest presenta una fornícula amb l'ampit motllurat, actualment sense imatge.
A escassos metres al sud-oest hi ha un altre edifici de planta rectangular i coberta a dues aigües, originàriament utilitzat com a pallissa o magatzem. Entre aquest i la casa principal hi ha una gran era que combina l'enllosat de pedra amb el substrat geològic de la zona. Vers l'est, a l'altra banda del camí, hi ha les restes d'altres construccions del mas enrunades.
Tot l'edifici principal es troba arrebossat i pintat de blanc. Destaca un motiu decoratiu de ferro, localitzat a un dels extrems del carener de la teulada que, segons tradició popular, s'utilitzava per espantar les bruixes i els mals esperits.

## Referències

* 1 2 3 4 «Mas d'en Baltre». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Mas d'en Batlle

El Mas d'en Batlle és un mas situat al municipi de Riumors, a la comarca catalana de l'Alt Empordà. És considerat un dels edificis més antics del poble que quasi totalment va ser destruït per la marejada de 1421.

## Referències

* ↑ «Mas d'en Batlle». Gran Enciclopèdia Catalana. Barcelona: Grup Enciclopèdia Catalana.
* ↑ «Catalunya» (en anglès). Iberhistorica, 2 juiol 2014. [Consulta: 22 octubre 2020].
# Maria Luisa Ibáñez Milian

María Luisa Ibáñez Milian, més coneguda com a Marisa Ibáñez, (Alcanyís, 6 de juliol de 1959 – Vilanova i la Geltrú, 30 de maig de 2020) va ser una bibliotecària catalana compromesa amb la difusió de la literatura catalana i la democratització de la cultura.
Activista i militant d'esquerres, va dedicar tota la seva vida a projectes socials d'inclusió educativa i cultural i al foment de la lectura mitjançant el reconeixement i difusió dels grans autors de la literatura catalana. També va ser la directora de la biblioteca pública de Cunit durant més de trenta anys. Com a reconeixement, l'ajuntament del municipi va destacar que havia contribuït de manera decisiva a forjar la història i que va fer de la biblioteca una referent al Penedès: «Ha convertit la biblioteca de Cunit en un model a seguir».

## Referències

* ↑ Avinyó, Llorenç «Tres dècades de biblioteca a Cunit de la ma sàvia de Marisa Ibáñez». Nació Digital, 05-05-2019.
* ↑ «DEP: Dol a Cunit per la mort de Marisa Ibáñez, bibliotecària municipal des de 1989». Tarragona Digital, 31-05-2020. Arxivat de l'original el 2020-07-20 [Consulta: 21 juliol 2020].
* ↑ «Fallece Marisa Ibáñez, la bibliotecaria de Cunit» (en castellà). Diari de Tarragona [Consulta: 21 juliol 2020].
* ↑ Aviñó, Llorenç «Mor Marisa Ibánez, bibliotecària de Cunit, orgull cultural del Penedès». Nació Digital, 30-05-2020.
# Masoveria del castell de Montesquiu

La Masoveria del castell de Montesquiu és una masoveria de Montesquiu (Osona) inclosa a l'Inventari del Patrimoni Arquitectònic de Catalunya. A principis del segle XXI és un centre cultural d'informació del Castell de Montesquiu.

## Descripció

Casa de planta quadrada amb la façana orientada al sud. Consta de planta baixa, un pis i golfes. La teulada és de teula àrab a quatre vessants. Al cos original hi han estat afegits dos volums més al costat de llevant, un dels quals és un doble novell de galeries i escales, totes elles de fusta avui molt malmesa. A la planta baixa hi trobem alguns magatzems i a través d'ella s'accedeix al jardí del castell. El primer pis és el que alberga la biblioteca de lectura com alguns despatxos, i una petita residència del guarda.

## Història

Aquest edifici, conegut amb diversos noms, va ser concebut originàriament com masoveria dels masovers del castell de Montesquiu,i va ser construït a inicis del segle xix possiblement per la família Safont de Vic, propietaris del castell. Al passar a la família Juncadella, continuaria essent masoveria, i al passar a la Diputació de Barcelona ha esdevingut un element més dins dels serveis del Parc Comarcal del Ripollès. Tot i que caldria una restauració d'algunes de les seves parts, hom utilitza des de fa poc temps com a seu de la biblioteca del parc, la qual compta amb uns 1500 títols. El seu futur està estretament lligat al del castell i parc.

## Referències

* 1 2 «Masoveria del castell de Montesquiu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Marie-Thérèse Naessens

Marie-Thérèse Naessens (Nokere, Kruishoutem, 12 de maig de 1939), va ser una ciclista belga. Va destacar tant en pista com en carretera. Va guanyar dues medalles als Campionats del món de Persecució i una més als de ruta.

## Palmarès en pista

* 1960
** Campiona de Bèlgica en Persecució
** Campiona de Bèlgica en Velocitat
* 1961
** Campiona de Bèlgica en Velocitat
* 1962
** Campiona de Bèlgica en Persecució
** Campiona de Bèlgica en Velocitat
* 1963
** Campiona de Bèlgica en Velocitat
* 1964
** Campiona de Bèlgica en Persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mealasta

Mealasta (en gaèlic escocès, Eilean Mhealastadh) és una illa localitzada en l'arxipèlag de les Hèbrides Exteriors, a Escòcia.
L'illa està situada a aproximadament 900 m a l'oest de la costa de Lewis i a 6 km al sud de Brenish (Breanais). Ocupa una superfície de 124 hectàrees i la seva altitud màxima sobre el nivell del mar és de 77 metres, al cim del Cnoc Àrd.
La costa est té una platja d'arena neta, mentre que la costa oest és rocosa. L'illa té una base de roca gneis, algunes de les quals contenen un color vermellós quars.

## Referències

* 1 2 3 Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
# Matthew Fox

Matthew Fox (14 de juliol de 1966, a Abington, Pennsilvània) és un actor nord-americà que és conegut pels seus personatges a Party of Five i Lost; Charlie Salinger i Jack Shepard respectivament.

## Biografia

Va començar els seus estudis a la Deerfield Academy a Massachusetts des d'on va passar a la Universitat de Colúmbia, en la qual va destacar com jugador de futbol americà mentre estudiava Econòmiques en un intent d'acabar treballant a Wall Street. El destí va voler que la mare de la seva promesa, que tenia una agència de models, el convencés per a treballar com a model, començant així a realitzar anuncis per a televisió en els quals aviat va començar a demostrar les seves qualitats dramàtiques.
Fox es va donar a conèixer als Estats Units pel seu paper a la sèrie d'èxit Party of Five, guanyadora del Globus d'Or el 1996 a la millor sèrie dramàtica. Altres treballs seus destacats són el seu paper protagonista a la sèrie Haunted i el telefilm Behind the Mask.
Des de 2004 interpreta el paper de Jack Shepard a la sèrie Lost, amb la qual va saltar a la fama. A la sèrie realitza el paper de metge i líder del grup de supervivents de l'illa. Durant la seva estada s'adona que els seus estudis de medicina no són gens útils sense el material adequat.

## Premis

| Any | Acadèmia | Categoria | Resultat |
| 2005 | Satellite Awards | Satellite Award pel Millor actor en una sèrie dramàtica de televisió (Lost) | Guanyat |
| 2005 | Academy of Science Fiction, Fantasy & Horror Films | Premi Saturn al millor actor en televisió (Lost) | Nominat |
| 2005 | Peoples Choice Awards | Estrella televisiva masculina preferida (Lost) | Nominat |
| 2005 | Television Critics Association Awards | Assoliment individual en Drama (Lost) | Nominat |
| 2006 | Academy of Science Fiction, Fantasy & Horror Films | Premi Saturn al millor actor en televisió (Lost) | Guanyat |
| 2006 | National Television Awards | Actor més popular (Lost) | Nominat |
| 2006 | Academy of Science Fiction, Fantasy & Horror Films | Premi Saturn al millor actor principal en una sèrie de televisió (Lost) | Guanyat |
| 2006 | Golden Globe Awards | Premi globus d'or al millor actor principal en un Drama (Lost) | Nominat |
| 2006 | Screen Actors Guild Awards | Premi Screen Actors Guild per la Millor Interpretació per un elenc en una sèrie dramàtica (Lost) | Guanyat |
| 2007 | Academy of Science Fiction, Fantasy & Horror Films | Premi Saturn al millor actor principal en una sèrie de televisió (Lost) | Nominat |
| 2008 | Academy of Science Fiction, Fantasy & Horror Films | Premi Saturn al millor actor en televisió (Lost) | Guanyat |
| 2008 | Academy of Science Fiction, Fantasy & Horror Films | Premi Saturn al millor actor en televisió (Lost) | Guanyat |
| 2008 | Prism Awards | Premi a l'actuació en un episodi d'una sèrie dramàtica (Lost) | Nominat |
| 2009 | Academy of Science Fiction, Fantasy & Horror Films | Premi Saturn al millor actor principal en una sèrie de televisió (Lost) | Nominat |
# Mario Alborta

Mario Mauricio Alborta Velasco (La Paz, 19 de setembre de 1910 - La Paz, 1 de gener de 1976) fou un futbolista bolivià de la dècada de 1930.
Va participar en el Campionat Sud-Americà de 1926 i 1927, així com al Mundial de 1930. Va jugar al Club Bolívar entre 1925 i 1939.

## Palmarès

* Campionat de La Paz de futbol: 3
** 1932, 1937, 1939

## Referències

* ↑ 1926 SAC Rosters
* ↑ 1927 SAC Rosters
* ↑ Mario Alborta Fitxa i estadístiques a la FIFA
* ↑ Perfil a Weitfussball
* ↑ Mario Alborta a National-Football-Teams.com (anglès)
# Melih Kor

Melih Kor (26 de març de 1994, Nuremberg, Alemanya) és un DJ i productor alemany de música electrònica.

## Discografia

* «Amazonas» (2015)
* «Night Rider» (2016)
* «Verona / Departure» (2017)
* «Signature Code» (2017)

## Enllaços externs

* Melih Kor - Lloc web oficial
# Meliha İsmailoğlu

Meliha İsmailoğlu (Gradačac, 17 de setembre de 1993) és una jugadora de voleibol turca d'ascendència bosníaca. El 2019 juga pel Vakıfbank d'Istanbul. També juga a la selecció turca, tant de pista com de platja.

## Referències

* ↑ https://www.fanatik.com.tr/meliha-ismailoglu-vakifbankta-2063078
* ↑ https://www.ntvspor.net/voleybol/sampiyonlar-ligi-ni-kazanmak-istiyorum-5cdebd4e237d8a159cbc29ff?_ref=infinity
* ↑ https://www.yeniakit.com.tr/haber/filenin-sultanlari-fivb-voleybol-milletler-liginde-sahne-aliyor-764236.html
* ↑ https://www.eczacibasisporkulubu.org.tr/Haber/oylar-meliha-ismailogluna Arxivat 2019-05-29 a Wayback Machine.

## Enllaços externs

* Entrevista amb Meliha İsmailoğlu "La selecció nacional sera més reeixida amb el temps" (turc)
* Entrevista amb Meliha İsmailoğlu "Vull guanyar la Copa de Lliga de Campions amb la samarreta de Vakıfbank" (turc)
* Entrevista amb Meliha İsmailoğlu "Ell que insisteix sempre guanya" (turc)
# Melike Zobu

Melike Zobu (Istanbul, 1963) va ser una actriu de cinema turca. Filla del mafiós Güney Zobu, conegut com a Raki i "Robin Hood turc", va casar-se amb l'armador Hakan Kalkavan amb qui va tenir dos fills, una n'és Hazal Kalkavan Karahan, presentadora de televisió i escriptora.

## Referències

* ↑ Lütfi Ö. Akad. Işıkla Karanlık Arasında. İletişim Yayınları, 28 agost 2017, p. 426–. ISBN 978-975-05-2380-9.
* ↑ http://arsiv.sabah.com.tr/2002/07/31/s0505.html
* ↑ http://www.qualitydergisi.com/Haberi/65218/hazal-kalkavan-karahan39in-231ifte-mutlulug#/4 Arxivat 2019-09-24 a Wayback Machine.

## Vegeu també

* Hülya Koçyiğit
* Belgin Doruk

## Enllaços externs

* Melike Zobu en un film de 1989
# Melike Pekel

Melike Pekel (Múnic, 14 d'abril de 1995) és una jugadora de futbol turca que juga com a davantera. Nascuda a Alemanya, de pares turcs, Pekel va jugar per equips alemanys com ara al Bayern Múnic i PSG de França. També juga per la selecció nacional femenina turca.

## Referències

* ↑ «Melike Pekel: 'Kadın Futbolu Daha Samimi'» (en turc). [Consulta: 17 maig 2020].
* ↑ «Melike Pekel (FC Bayern München)» (en alemany). Frauenfussball-Info, 2015. Arxivat de l'original el 8-12-2015. [Consulta: 17 maig 2020].
* ↑ fanatik. «PSG, Melike Pekeli transfer etti». [Consulta: 17 maig 2020].
* ↑ İHA. «Melike Pekel: 'Mesut Özil en doğrusunu yaptı'» (en turc). [Consulta: 17 maig 2020].
* ↑ AA. «Kadın Milli Takımımız, Hollanda karşısında!» (en turc). [Consulta: 17 maig 2020].
* ↑ «Rijeka: Das halbe Dutzend ist voll» (en alemany). [Consulta: 17 maig 2020].

## Vegeu també

* Bilgin Defterli
* Ebru Topçu

## Enllaços externs

* Melike Pekel a l'UEFA
* "Sense xutar, només em falta alguna cosa" (Entrevista amb Pekel) (alemany)
# Merceritzatge

El merceritzatge és un tractament que s'aplica al fil i als teixits de cotó i lli per modificar l'aspecte superficial i la mà del teixit, que adquireix un acabat brillant, resistent, suau i amb més afinitat a la tintura. Els teixits i fils aconseguits amb aquest procediment es denominen cotó o lli merceritzat. Aquest tipus de fils se solen fer servir per fer diferents tipus de peces de roba amb ganxet.
El merceritzatge va ser inventat el 1853 per John Mercer, científic tèxtil i un estampador de calicó. Nascut a Great Harwood, Lancashire, Anglaterra, es va adonar que, després de filtrar la sosa càustica que havia de fer servir per tintar, el filtre de cotó havia encongit i s'havia fet més fort, llustrós i absorbent. El procés es va fer popular quan H. A. Lowe l'any 1897 va aconseguir mantenir el teixit en tensió sense que encongís, de manera que agafava molt de llustre amb un aspecte semblant a la seda.
El merceritzatge altera l'estructura física de la fibra. Quan s'infla la fibra, les parets adquireixen una estructura més recta i la secció es torna més arrodonida; això n'incrementa la superfície total i la resistència i així s'aconsegueix més lluentor i un tacte més suau del fil i del teixit obtingut.
El mètode de producció modern per al cotó merceritzat consisteix en un bany amb una solució d'hidròxid de sodi en què el teixit encongirà i seguidament d'un estirat durant el procés de rentat. Aquest tractament millora el llustre, l'afinitat al tint i la resistència al florit, però també afavoreix la formació de boles de pelussa. El cotó de fibra llarga respon millor a la mercerització.

## Bibliografia

* Capell i Butxaca, Valeri (1992) Coneixements tèxtils. Barcelona: Autopublicat.
* Hollen, Norma/Saddler, Jane, Langford, Anna L. (1992) Introducción a los textiles. Madrid: Editorial Lunusa

## Enllaços externs

* http://encyclopedia.jrank.org/MEC_MIC/MERCERIZING.html Arxivat 2010-05-11 a Wayback Machine.
* http://www.thesmarttime.com/processing/mercerisation.htm Arxivat 2011-03-08 a Wayback Machine.
# Mercerville-Hamilton Square

Mercerville-Hamilton Square és una concentració de població designada pel cens dels Estats Units a l'estat de Nova Jersey. Segons el cens del 2000 tenia 26.419 habitants.

## Demografia

Segons el cens del 2000, Mercerville-Hamilton Square tenia 26.419 habitants, 9.403 habitatges, i 7.362 famílies. La densitat de població era de 1.323 habitants/km².
Dels 9.403 habitatges en un 33,6% hi vivien nens de menys de 18 anys, en un 67,5% hi vivien parelles casades, en un 7,8% dones solteres, i en un 21,7% no eren unitats familiars. En el 18,4% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,14.
Per edats la població es repartia de la següent manera: un 23,3% tenia menys de 18 anys, un 6,2% entre 18 i 24, un 27,4% entre 25 i 44, un 25,9% de 45 a 60 i un 17,1% 65 anys o més.
L'edat mediana era de 41 anys. Per cada 100 dones de 18 o més anys hi havia 88 homes.
La renda mediana per habitatge era de 67.896 $ i la renda mediana per família de 75.559 $. Els homes tenien una renda mediana de 52.163 $ mentre que les dones 35.182 $. La renda per capita de la població era de 27.080 $. Aproximadament l'1,7% de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mercerville-Hamilton Square». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Mercerville-Hamilton Square». American Fact Finder. Oficina del Cens dels Estats Units, 12-01-2010.
# Mecànica aplicada

La mecànica aplicada és una branca de les ciències físiques i l'aplicació pràctica de la mecànica. Examina la resposta dels cossos (sòlids i fluids) o sistemes de cossos en rebre l'efecte de forces externes. Alguns exemples de sistemes mecànics inclouen el flux de líquid sota pressió, la fractura d'un sòlid per raó d'una força aplicada o la vibració de l'orella com a resposta a un so.
La mecànica aplicada, tal com suggereix el seu nom, fa de pont entre la física teòrica i la seva aplicació en la tecnologia, i és usada en molts camps de l'enginyeria, especialment en enginyeria mecànica. Bona part de l'enginyera mecànica està basada en les lleis de Newton, mentre que l'aplicació pràctica moderna està basada en el treball de Stephen Timoshenko, pare de l'enginyeria mecànica moderna.
Dins les ciències teòriques, la mecànica aplicada és útil per formular noves idees i teories, per descobrir i interpretar fenòmens i per desenvolupar eines experimentals i computacionals.

## Enllaços externs

* iMechanica iMechanica, Lloc web de mecànica i mecànics. (anglès)
* Lloc web ""Applied mechanics" (anglès)
* Applied Mechanics Video Lectures By Prof.SK. Gupta, Department of Applied Mechanics, IIT Delhi (anglès)
# Mecànica analítica

El terme mecànica analítica és usat per descriure la forma més matemàtica de la mecànica clàssica, formulada inicialment per Isaac Newton. Sovint el terme mecànica vectorial s'aplica a la forma basada en el treball de Newton per contrastar-lo amb la mecànica analítica; aquesta distinció té sentit perquè la mecànica analítica fa servir dues propietats escalars del moviment, les energies cinètica i potencial, en comptes de vectors força.
La mecànica analítica té dues parts: la mecànica lagrangiana i la mecànica hamiltoniana. La formulació lagrangiana identifica el camí actual seguit pel moviment com una selecció del camí sobre el qual la integral temporal de l'energia cinètica és menor, assumint l'energia total constant i sense imposar condicions en el temps de trànsit. La formulació hamiltoniana és més general: permet que l'energia depengui del temps, identificant el camí seguit que sigui el que tingui menys acció (la integral sobre el camí de la diferència entre les energies cinètica i potencial) amb els temps de sortida i arribada constants.

## Referències

* 1 2 Cornelius Lanczos. The variational principles of mechanics (en anglès). 4a edició. Nova York: Dover Publications Inc., 1970, p. Introduction, pp. xxi–xxix. ISBN 0-486-65067-7.

## Vegeu també

* Mecànica clàssica
# Mecànica de fluids computacional

La Dinàmica de fluids computacional (CFD) és una de les branques de la mecànica de fluids que utilitza mètodes numèrics i algorismes per resoldre i analitzar problemes sobre el flux dels fluids.

## Mètode

S'utilitzen ordinadors per a realitzar milions de càlculs requerits per poder simular la interacció dels líquids i els gasos amb superfícies complexes projectades per l'enginyeria. Àdhuc amb equacions simplificades i superordenadors d'alt rendiment, només es poden aconseguir resultats aproximats en molts casos. La contínua recerca, no obstant això, permet la incorporació de programari que augmenta la velocitat de càlcul així com disminueix també el marge d'error, al mateix temps que permet analitzar situacions cada vegada més complexes com els fluids transsònics i els fluxos turbulents. La verificació de les dades obtingudes per CFD sol ser realitzada en túnels de vent o en altres models físics a escala.
Un dels pares d'aquest mètode d'anàlisi va ser Suhas Patankar que és actualment professor emèrit de la Universitat de Minesota.
El mètode consisteix en discretitzar una regió de l'espai creant el que es coneix per una malla espacial, dividint una regió de l'espai en petits volums de control. Després es resolen en cadascun d'ells, les equacions de conservació discretitzades, de manera que en realitat es resol una matriu algebraica en cada cel·la de forma iterativa fins que el residu és suficientment petit.

## Vegeu també

* Simulació de fluids

## Bibliografia

* Anderson, John D. Computational Fluid Dynamics: The Basics With Applications. McGraw-Hill Science, 1995. ISBN 0-07-001685-2.
* Patankar, Suhas. Numerical Heat Transfer and Fluid Flow. Taylor & Francis, 1980. ISBN 0-89116-522-3.
* Shah, Tasneem M.; Sadaf Siddiq; Zafar U. Koreshi «An analysis and comparison of tube natural frequency modes with fluctuating force frequency from the thermal cross-flow fluid in 300 MWe PWR». International Journal of Engineering and Technology, 9, 9, pàg. 201–205.

## Enllaços externs

* Course: Introduction to CFD Arxivat 2017-05-13 a Wayback Machine. – Dmitri Kuzmin (Dortmund University of Technology)
* Course: Numerical PDE Techniques for Scientists and Engineers, Open access Lectures and Codes for Numerical PDEs, including a modern view of Compressible CFD
* Fluid Simulation for Video Games, a series of over a dozen articles describing numerical methods for simulating fluids
# Michael Vingerling

Michael Vingerling (Dirksland, Goeree-Overflakkee, 28 de juny de 1990) és un ciclista neerlandès, professional des del 2012. Combina la carretera amb la pista, on ha obtingut els majors èxits.

## Palmarès en pista

* 2007
** Campió d'Europa júnior en Scratch
* 2008
** Campió del món júnior en Scratch
* 2009
** Campió dels Països Baixos en Madison (amb Nick Stöpler)
** Campió dels Països Baixos en Scratch
* 2010
** Campió dels Països Baixos en Òmnium
* 2012
** Campió dels Països Baixos en Òmnium
* 2014
** Campió dels Països Baixos en Scratch

## Palmarès en ruta

* 2007
** Campió dels Països Baixos júnior en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Maxime Loïc Feudjou

Maxime Loïc Feudjou Nguegang (nascut el 14 d'abril de 1992) és un futbolista internacional camerunès que juga en l'A-Hilal, al Sudan, com a porter.

## Referències

* ↑ Loïc Maxime Fedjou; West African Football, 3 May 2012
* ↑ Loïc Feudjou pisté par Reading (Loïc Feudjou tracked by Reading) Arxivat 2014-07-14 a Wayback Machine.; CamFoot, 24 September 2012
* ↑ Mercato : Loïc Feudjou et Manga Mba rejoignent l’USD, 45fois2.com, 26 December 2019